Als 10 anys s'incorporà al servei naval com a guàrdia-marina. El 1690 obtingué la graduació de capità per mèrits extraordinaris. El 1691 es va fer càrrec, amb 19 anys, d'un vaixell de 50 peces d'artilleria, combatent a la batalla de La Hougue (1692). Participà en la major part de les accions militars de la marina holandesa durant la Guerra de Successió Espanyola. Participà en la batalla de Cadis (1702) sota el comandament dels almiralls anglesos George Rooke i James Butler, i va tenir un paper important a l'acció de la Ria de Vigo (1702). Va participar en la conquesta austriacista de Gibraltar i en la batalla de Vélez-Màlaga (1704).